**Doložka vybraných vplyvov**

**A.1 Názov materiálu:** Návrh zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov

Termín začatia a ukončenia PPK:

**A.2 Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie | X |  |  |
| 3. Sociálne vplyvy  - vplyv na hospodárenie  obyvateľstva,  - sociálnu exklúziu,  - rovnosť príležitostí a rodovú rovnosť  a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu  Spoločnosti | X |  |  |

**Vplyvy na podnikateľské prostredie**

Návrh zákona reaguje na poznatky z doterajšej aplikácie zákona najmä na úseku správy registratúry: pre podnikateľské subjekty prináša úľavy na úseku správy ich registratúry. Z poznatkov z praxe vyplynula potreba skvalitnenia služieb subjektov podnikajúcich v oblasti správy registratúry inou osobou; návrh zákona preto nastavuje nové kritériá pre výkon tejto živnosti.

Navrhovaná úprava umožňuje pôvodcovi registratúry neuchovávať listinný originál registratúrneho záznamu, ak z neho vyhotovil elektronickú kópiu prostredníctvom zaručenej konverzie. Navyše nehromadením listinných originálov registratúrnych záznamov dôjde u pôvodcu k zníženiu nákladov na úložné priestory, a tým k zefektívneniu výkonu správy registratúry.

Keďže platné znenie zákona zakotvilo vo vzťahu k registratúrnemu poriadku a registratúrnemu plánu povinnosť vypracovať ho pre najvýznamnejších  pôvodcov registratúry, v praxi vznikali u iných pôvodcov registratúry pochybnosti v súvislosti s povinnosťou ich vypracovania. Preto sa zákon dopĺňa o výslovné ustanovenie, že pôvodcovia určení ministerstvom vypracúvajú iba registratúrny plán a všetci ostatní nemajú povinnosť vypracúvať ani registratúrny poriadok, ani registratúrny plán. Navrhované znenie v § 16 ods. 5 prináša úľavu z niektorých povinností pôvodcov registratúrnych záznamov tretej kategórie, t.j. z činnosti ktorých nevznikajú registratúrne záznamy s trvalou dokumentárnou hodnotou, čo sú spravidla samostatne zárobkovo činné osoby, živnostníci a malé podnikateľské subjekty a pod.

**Vplyvy na informatizáciu spoločnosti**

|  |  |
| --- | --- |
| **Budovanie základných pilierov informatizácie** |  |
| **Obsah** |  |
| **6.1.** Rozširujú alebo inovujú sa existujúce alebo vytvárajú sa či zavádzajú  sa nové elektronické služby?  *(Popíšte ich funkciu a úroveň poskytovania.)* | *ÁNO*  Zavádzajú sa nové služby pre verejnosť – na webovom sídle sa budú zverejňovať digitálne kópie archívnych dokumentov, vytvoria sa možnosti on-line objednávania archívnych služieb, čím sa zjednoduší administratívna stránka prístupu k archívnym dokumentom. Ďalej sa budú zverejňovať vybrané údaje z ústredných evidencií vedených ministerstvom (evidencia archívov, evidencia pečatí a pečatidiel). |
| **6.2.** Vytvárajú sa podmienky pre sémantickú interoperabilitu?  *(Popíšte spôsob jej zabezpečenia.)* | *ÁNO*  Prostredníctvom elektronických formulárov bude možné objednávať si archívne služby. Elektronické formuláre vytvoria možnosť interoperabilného prístupu a vybavenia veci; objednanie archívnych služieb bude možné aj prostredníctvom klientskych centier okresných úradov. |
| **Ľudia** |  |
| **6.3.** Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?  *(Uveďte spôsob, napr. projekty, školenia.)* | *NIE* |
| **6.4.** Zabezpečuje sa rozvoj elektronického vzdelávania?  *(Uveďte typ a spôsob zabezpečenia vzdelávacích aktivít.)* | *NIE* |
| **6.5.** Zabezpečuje sa podporná a propagačná aktivita zameraná na zvyšovanie povedomia o informatizácii a IKT?  *(Uveďte typ a spôsob zabezpečenia propagačných aktivít.)* | *NIE* |
| **6.6.** Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?  *(Uveďte spôsob sprístupnenia digitálneho prostredia.)* | *ÁNO*  Vytvorením podmienok pre hodnotenie a preberanie elektronických archívnych dokumentov bude možné ich jednoduchšie sprístupnenie pre bádateľskú činnosť aj znevýhodnených osôb. |
| **Infraštruktúra** |  |
| **6.7.** Rozširuje, inovuje, vytvára alebo zavádza sa nový informačný systém?  *(Uveďte jeho funkciu.)* | *ÁNO*  Definujú sa niektoré princípy vedenia a obsah informačného systému, ktorý tvorí ústrednú elektronickú evidenciu archívov, zoznamu osôb vykonávajúcich odborné archívne činnosti a evidenciu pečatí a pečatidiel. |
| **6.8.** Rozširuje sa prístupnosť k internetu?  *(Uveďte spôsob rozširovania prístupnosti.)* | *NIE* |
| **6.9.** Rozširuje sa prístupnosť k elektronickým službám?  *(Uveďte spôsob rozširovania prístupnosti.)* | *ÁNO*  Zavádzajú sa nové služby pre verejnosť – na webovom sídle sa budú zverejňovať digitálne kópie archívnych dokumentov, vytvoria sa možnosti on-line objednávania archívnych služieb, čím sa zjednoduší administratívna stránka prístupu k archívnym dokumentom. Ďalej sa budú zverejňovať vybrané údaje z ústredných evidencií vedených ministerstvom (evidencia archívov, evidencia pečatí a pečatidiel). |
| **6.10.** Zabezpečuje sa technická interoperabilita?  *(Uveďte spôsob jej zabezpečenia.)* | *NIE* |
| **6.11.** Zvyšuje sa bezpečnosť IT?  (*Uveďte spôsob zvýšenia bezpečnosti a ochrany IT.)* | *NIE* |
| **6.12.** Rozširuje sa technická infraštruktúra?  (*Uveďte stručný popis zavádzanej infraštruktúry.)* | *NIE* |
| **Riadenie procesu informatizácie** |  |
| **6.13.** Predpokladajú sa zmeny v riadení procesu informatizácie?  *(Uveďte popis zmien.)* | *Áno*  MV SR sa ustanovuje kompetencia na úseku správy a vedenia informačných systémov, ktoré tvoria ústrednú evidenciu archívneho dedičstva Slovenskej republiky. |
| **Financovanie procesu informatizácie** |  |
| **6.14.** Vyžaduje si proces informatizácie  finančné investície?  *(Popíšte príslušnú úroveň financovania.)* | *NIE* |
| **Legislatívne prostredie procesu informatizácie** |  |
| **6.15.** Predpokladá nelegislatívny materiál potrebu úpravy legislatívneho prostredia  procesu informatizácie?  *(Stručne popíšte navrhované legislatívne zmeny.)* | *NIE* |